### | | | | --- | --- | | | | | --- | | **Byråd** 20. december 2016 Sagsnr. 710-2016-55004 Dok.nr. 710-2016-406891 Nete Schultz | | 210.                Afholdelse af ældrerådsvalg 2017 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Lov om retssikkerhed og administration på det sociale område §30-33 |

###

**SAGENS INDHOLD**

Byrådet skal tage stilling til om ældrerådsvalget 2017
afholdes efter samme retningslinjer som ældrerådsvalget i 2013.

Byrådet godkendte 29. januar 2013 retningslinjer for valg
til Favrskov Ældreråd. Retningslinjerne, der er vedlagt som bilag, er
udarbejdet i samarbejde med Ældrerådet i 2013.

På baggrund af en høj stemmeprocent på 70,1 og en positiv
oplevelse af gennemførelsen af valget 2013, ønsker Ældrerådet at afholde valg i
2017 efter de godkendte retningslinjer. Den positive oplevelse gælder både
gennemførelsen af valget på selve afstemningsdagen, men også planlægning af
valget og fintælling af stemmer dagen efter.

Ældrerådet skal mindst hver 4. år afholde valg, og det
siddende Ældreråds valgperiode udløber 31. december 2017. Ældrerådet skal
minimum bestå af 5 medlemmer, og for hvert medlem kan der vælges en suppleant.
Det er besluttet, at Favrskov Ældreråd skal bestå af 9 medlemmer og 3
stedfortrædere.

**VURDERING**

Social og Sundhed vurderer, at retningslinjer for
afholdelse af valg til Favrskov Ældreråd er en god overordnet ramme for det
kommende ældrerådsvalg, og kan derfor støtte op om at afholde valg 2017 efter
samme retningslinjer.

Den store deltagelse ved ældrerådsvalget i 2013 var meget
tilfredsstillende, og Social og Sundhed ser gerne, at valgdeltagelsen kan
opretholdes i 2017. Social og Sundhed vurderer med baggrund i, at
valgdeltagelsen steg fra 58,8 % i 2009, hvor valget blev afholdt via
brevafstemning, til 71,1% i 2013, at fremmødevalg sammen med kommunal- og
regionsrådsvalget er en god måde at afholde ældrerådsvalget på.

Ved valget i 2013 vurderede Favrskov Kommunes
valgsekretariat, at det kunne blive vanskeligt at afholde ældrerådsvalg sammen
med kommunal- og regionsrådsvalget på tre afstemningssteder (Lading
forsamlingshus, [adresse], Foldby forsamlingshus). Der blev dog
fundet løsninger, så ældrerådsvalget kunne afholdes på alle 14
afstemningssteder. Derfor vurderer Social og Sundhed i samarbejde med
valgsekretariatet, at ældrerådsvalget igen i 2017 kan afholdes på samme
afstemningssteder som kommunal- og regionsrådsvalget.

Det skal bemærkes, at tidspunktet for åbning af
afstemningsstederne er fremrykket til kl. 8.00 som følge af ændring af §
52, stk. 1 i den kommunale og regionale valglov.

**ØKONOMI**

I budgettet er der afsat 170.000 kr. til afvikling af
ældrerådsvalg i 2017.

Social og Sundhed forventer, at det afsatte budget kan
dække udgifterne ved afholdelse af valget.

**INDDRAGELSE**

Ældrerådet har drøftet afholdelse af ældrerådsvalget på
deres ordinære møde 26. oktober 2016. Ældrerådet ønsker, at de godkendte
retningslinjer for afholdelse af valget også er gældende for valget i 2017.

**INDSTILLING**

Direktøren for Social og Sundhed indstiller til Byrådet:

1.    At valget til Favrskov Ældreråd afholdes efter samme
retningslinjer som valget i 2013.

**BESLUTNING**

***Social- og Sundhedsudvalget, 6. december 2016:***

Fraværende:Ingen

Indstilles godkendt.

***Økonomiudvalget, 13. december 2016:***

Fraværende:Philip Carlsen

Indstilles godkendt.

**Bilag**

|  |  |
| --- | --- |
| Retningslinjer for valg til Favrskov Ældreråd | 710-2016-379975 |